stanford-oval/wikipedia huggingface dataset:
זכויות להט"ב בבורונדי
הכרה במערכות יחסים חד-מיניות

בורונדי אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). לצד אי הכרתה של בורונדי במערכות יחסים הומוסקסואליות, ישנה הגבלה בחוקה של המדינה בסעיף 29 שמגדיר נישואים כאיחוד הטרוסקסואלי בין גבר לאישה בלבד מאז 2005. בכך, קיימת הגבלה חוקתית להכרה בנישואים חד-מיניים במדינה.
תנאי מחיה

דו"ח מעמד זכויות האדם בבורונדי לשנת 2016 שפורסם על ידי מחלקת המדינה של ארצות הברית מצא כי,
"החוק מפליל מעשים הומוסקסואלים עם עונשים שנעים בין מאסר של 3 חודשים עד שנתיים. על פי בורונדי אפריקה דור ניוז, לא היו דיווחים נוספים על העמדות לדין בגין הומוסקסואליות במהלך השנה מלבד מקרה של יחסים לא בהסכמה שהתקיימו בין מתבגר בן 15 לקטין אשר נידון לשנת מאסר באשמת "אונס והומוסקסואליות". מרכז "Remuruka" בבוג'ומבורה דיווח שהציע שירותים דחופים לאזרחי להט"ב בבורונדי, בעוד הממשלה לא תמכה ולא הפריעה לפעילות של ארגוני להט"ב מקומיים".
טבלת סיכום

| --- | --- |
פעילות הומוסקסואלית חוקית:  (פלילי מאז 2009, עונש: 3 חודשים עד שנתיים מאסר וקנס של 50,000 עד 100,000 פרנק בורונדי)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים:  (קיימת הגבלה חוקתית שמכירה בנישואים הטרוסקסואלים בלבד מאז 2005)
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, המוסקסואלים, טרנסג'נדרים וביסקסואלים מוצהרים רשאים לשרת בצבא: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באפריקה
הערות שוליים

↑  Burundi, Human Dignity Trust, ‏2019-02-18 (באנגלית)
↑  BURUNDI 2012 HUMAN RIGHTS REPORT, 2009-2017.state.gov
↑  BURUNDI 2014 HUMAN RIGHTS REPORT, 2009-2017.state.gov
↑  Wayback Machine, web.archive.org, ‏2015-04-02
↑  BURUNDI 2016 HUMAN RIGHTS REPORT, web.archive.org
חניכותו של דודי קרביץ

| --- | --- |

כריכת התרגום העברי
 מידע כללי
 מאת:  מרדכי ריצ'לר
 שפת המקור:  אנגלית
 סוגה:  רומן 
 מקום התרחשות:  מונטריאול 
 הוצאה
 הוצאה:  André Deutsch 
 תאריך הוצאה:  1959
 הוצאה בעברית
 הוצאה:  עם עובד, תשל"ו
 תרגום:  אהרן אמיר
 סדרה
 ספר קודם:  A Choice of Enemies 
 קישורים חיצוניים
 מסת"ב:  978-0-671-02847-3
 הספרייה הלאומית:  000966014
 
חניכותו של דוּדי קרביץ (באנגלית: The Apprenticeship of Duddy Kravitz) הוא ספרו המפורסם ביותר של הסופר הקנדי מרדכי ריצ'לר.
הספר, שהוא הרומן הרביעי שפרסם ריצ'לר, יצא לאור ב-1959, והפך לרב-מכר. הספר מספר על נער יהודי יליד מונטריאול ועל דרכו הבלתי-מוסרית וחסרת המעצורים להתעשר. בספר תיאור צבעוני של החיים היהודיים במונטריאול בשנות השלושים והארבעים של המאה העשרים. הספר תורגם לעברית על ידי הסופר אהרן אמיר.
הסרט

ב-1974 יצא לאקרנים הסרט המרוץ לצמרת של דודי קרביץ בבימויו של טד קוטצ'ף ובכיכובו של ריצ'רד דרייפוס שהתבסס על הספר. ריצ'לר נטל חלק בכתיבת התסריט, והיה מועמד יחד עם ליונל צ'טוינד לפרס האקדמיה האמריקאית לקולנוע בקטגוריית תסריט מעובד. הסרט נחשב לאחד הסרטים הקנדיים המצליחים ביותר בכל הזמנים וזכה בפרס דוב הזהב בפסטיבל הסרטים הבינלאומי בברלין.
הערות שוליים

↑  בעבר הפרבר העשיר ביותר בקנדה
↑  יחסי יהודים-נוצרים מלווים את הסיפור לכל אורכו. חלק ממורי בית הספר, שדודי נטפל אליהם, הם נוצרים. אחיו, לני, מסתבך בהפלה לא חוקית לידידתו, נוצרייה עשירה מוסטמאונט. חברתו של דודי, איבט, היא נוצרייה שמשפחתה אינה מקבלת את חברותה עם יהודי.
| --- | --- |
בקרת זהויות :  NLI: 987010254517105171  GND: 4485246-0  LCCN: n2019016549  NLA: 35451565  VIAF: 187291438   WorldCat (עם VIAF): 187291438
זכויות להט"ב בבונייר

| --- | --- |

בונייר
 מעמד בחוק:  חוקי
 טרנסג'נדריות:  אין הכרה בשינוי מגדר
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת (הולנד אחראית להגנה)
 הגנה מפני אפליה:  ישנה הגנה מוחלטת מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  נישואים חד מיניים מוכרים מאז 2012
 אימוץ:  ישנה הכרה באימוץ על ידי זוגות חד מיניים מאז 2012
 
 הצבעה על הצהרת האו"ם:  בעד (כחלק מרשות מוניציפלית בהולנד הקריבית תחת שליטת הולנד)
זכויותיהם של לסביות, הומואים, טרנסג'נדרים וביסקסואלים (להט"ב) ברשות המוניציפלית כחלק מממלכת ארצות השפלה של האי בונייר תחת שלטון הולנד מעבר לים, מוגדרות כשוות לאלו של הטרוסקסואלים ובין המתקדמות ביותר בקריביים. פעילות הומוסקסואלית של גברים או נשים היא חוקית בבונייר, בעוד נישואים ואימוץ משותף על ידי זוגות חד מיניים מוכרים מאז 2012. ישנו איסור על אפליה על רקע נטייה מינית בעודו מצוין בחוק כאיסור אפליה על רקע "נטייה הטרוסקסואלית והומוסקסואלית".
מעמד בחוק

פעילות הומוסקסואלית בין גברים או נשים בבונייר היא חוקית, וגיל ההסכמה בין זוגות הטרוסקסואלים והומוסקסואלים מוגדר כזהה.
הכרה במערכות יחסים חד מיניות

נישואים חד מיניים בבונייר הפכו לחוקיים ב-10 באוקטובר 2012 בעקבות כניסתו לתוקף של חוק המאפשר לזוגות חד מיניים להינשא ברחבי הולנד הקריבית שנחקק על ידי הפרלמנט של הולנד.
הנישואים החד מיניים הראשונים אשר התרחשו בבונייר קוימו ב-18 במאי 2013 בין אזרח ארובי לוונצואלי.
הגנה מפני אפליה

הקוד הפלילי BES (בהולנדית: Wetboek van Strafrecht BES), החל על בונייר והאיים סאבא וסנט אוסטטיוס, מפליל אפליה על בסיס "נטייה הטרוסקסואלית והומוסקסואלית" בעוד סעיף 144 קובע עונשים הנעים מקנסות ועד שנתיים מאסר על הפרתו.
סעיף 1 של חוקת הולנד חל על סאבא בו נאמר כי "כל האנשים בהולנד יטופלו באופן שווה בנסיבות שוות. לא תותר אפליה על רקע דת, אמונה, דעה פוליטית, גזע או מין או מכל סיבה אחרת שהיא".
המכון ההולנדי לזכויות אדם אשר הוקם בשנת 2010, הוא מכון מחקר אשר "מגן, מקדם ומפקח על זכויות אדם" הפועל ברחבי הולנד האירופית והולנד הקריבית הפועל למען שוויון זכויות להט"ב ברחבי האזורים.
תנאי מחיה

בשל אוכלוסייתה המצומצמת של בונייר המונה פחות מ-20,000 איש, אין סצנת להט"ב גלויה באי, בעוד לא ידועים מקומות או ברים הומוסקסואלים, אם כי רבים אכן דוגלים בהצהרתם כי הם עסקים "ידידותיים עבור להט"ב" ומסבירי פנים. עם זאת, ישנה עמותת להט"ב אחת באי, המכונה "EQ Bonaire". הקבוצה שואפת "לקדם רפורמות חברתיות ובכך להשיג קבלה חברתית של הומוסקסואליות בבונייר".
אפליה נגד הומוסקסואלים כמעט ולא נשמעת בבונייר, אם כי בריונות והומופוביה בבתי ספר מוגדרת כבעיה נוכחת, בעוד מספר חברי קהילה מקומיים טענו כי דחייה חברתית, המכוונת למקומיים ולא לתיירים, אכן נוכחת.
טבלת סיכום

| --- | --- |
פעילות הומוסקסואלית חוקית: 
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שנאה): 
נישואים חד מיניים:  (מאז 2012)
הכרה בזוגות חד מיניים (איחוד אזרחי, שותפות לחיים):  (מאז 2012)
אימוץ משותף של זוגות חד מיניים:  (מאז 2012)
אימוץ ילד חורג על ידי זוגות חד מיניים:  (מאז 2012)
לסביות, הומואים, טרנסג'נדרים וביסקסואלים מוצהרים רשאים לשרת בצבא:  (הולנד אחראית להגנה)
זכות לשינוי מגדר בחוק: 
גישה להפריה חוץ-גופית לזוגות לסביות:  אין נתונים
פונדקאות מסחרית לזוגות גברים הומוסקסואלים: (לא חוקי עבור הטרוסקסואלים גם כן)
גברים המקיימים יחסי מין עם גברים רשאיים לתרום דם:  אין נתונים
הערות שוליים

↑  Regeling - Overheid.nl | Wetten.nl, web.archive.org, ‏2016-04-04
↑  19 Mei 2013 |, Eerste homohuwelijk op Bonaire | Caribisch Netwerk, caribischnetwerk.ntr.nl, ‏2013-05-19 (בהולנדית)
↑  Ministerie van Binnenlandse Zaken en Koninkrijksrelaties, The Constitution of the Kingdom of the Netherlands 2008 - Regulation - Government.nl, www.government.nl, ‏2012-10-18 (באנגלית בריטית)
1 2  Jeroen van Buuren schreef, Judith Brekelmans | ProfieLHBT+, gaykrant,, ‏2018-03-04 (בהולנדית)
↑  Gay Life in Netherlands Antilles (Bonaire) - GlobalGayz, www.globalgayz.com
טויו איטו

| --- | --- |

 לידה:  1941  (בן 83 בערך) סיאול, קוריאה
 לאום:  יפני
 מקום לימודים:  אוניברסיטת טוקיו 
 תחום יצירה:  אדריכלות
 יצירות ידועות:  Hotel Porta Fira, אצטדיון המשחקים העולמיים, בניין המדיאטק בסנדאי 
 פרסים והוקרה:  פרס פריצקר (2013)  Japan Art Academy Prize (1999)  פרס פרדריק קיזלר (2008)  The Order of the Rising Sun, Gold Rays with Rosette (2021)  אריה הזהב (2002)  מדליית הזהב המלכותית (2006)  פרימיום אימפריאל (2010)  פרס ההצטיינות בתרבות (2018) 
 www.toyo-ito.co.jp
 
טויו איטו (ביפנית: 伊東 豊雄; נולד ב-1 ביוני 1941) הוא אדריכל יפני, מן האדריכלים הבולטים ביותר הפועלים כיום. זכה במדליית הזהב המלכותית של המכון המלכותי לאדריכלים בריטים (RIBA) בשנת 2006 ובפרס פריצקר לשנת 2013.
ביוגרפיה

איטו נולד בסיאול להורים יפניים ב-1 ביוני 1941. שנתיים לאחר מכן עבר איטו ליפן עם אמו ושתי אחיותיו. את הכשרתו המקצועית רכש באוניברסיטת טוקיו שם סיים את לימודיו בשנת 1965. עד 1969 עבד במשרדו של האדריכל קיונורי קיקוטאקה (Kiyonori Kikutake) ולאחר מכן פתח משרד עצמאי בטוקיו תחת השם Urbot, קיצור השם Urban Robot. בשנת 1979 שינה את שם משרדו ל"טויו איטו ושותפיו". בשנותיו הראשונות התמקד בתכנון בתי מגורים פרטיים, כשהבתים הבולטים שתכנן הם White U מ-1976 ו-Silver Hut מ-1984. המבנה הראשון שהקנה לו פרסום היה "מגדל הרוחות" - מתקן תשתית שנועד לשרת את הרכבת התחתית אותו השלים ב-1986. הפתרון המקורי והייחודי שהעניק למבנה הטכני, משך תשומת לב רבה ואיטו החל להשיג עבודות במגזר הציבורי.
בשנת 2001 השלים את הפרויקט שהביא לו פרסום בינלאומי - בניין המדיאטק בעיר סנדאי (Sendai Mediatheque), עליו זכה בתחרות פומבית במקום הראשון בשנת 1995.
בשנת 2013 כשהוא מתכנן פרויקטים גדולים ומשמעותיים בכל רחבי העולם, זכה איטו בפרס פריצקר לאדריכלות על זה שסרטט את מגדל torre realia BCN אשר נמצא בברצלונה.
מגדל הרוחות ביוקוהמה
בניין המדיאטק בסנדאי
גלריית סרפנטיין בלונדון
טג'אס

טֶגַ'אס (באנגלית: HAL Tejas, בסנסקריט: तेजस) מתוצרת HAL, הוא מטוס קרב הודי חד-מושבי וחד-מנועי. הוא נטול זנב ובעל כנף דלתא. מקורו בפרויקט מטוס הקרב הקודם, ה-LCA, אשר החל ב-1980 במטרה להחליף את טייסות המיג 21 המזדקנות. מאוחר יותר כינה ראש הממשלה אטאל ביהארי ואג’פאי (אנ') את הפרויקט "טג'אס" שפירושו "קורן".
סרטון תעופה של טג'אס בתערוכת אירואינדיה, 2015
היסטוריה

פרק זה לוקה בחסר. אנא תרמו לוויקיפדיה ו.
בשנות השמונים חיל-האוויר ההודי החליט שהוא צריך מטוס שיחליף את המיג 21 ולצורך כך הוא פתח במכרז לפיתוח מטוס קרב חדש. המטוס הזוכה היה טג'אס לאחר שנים רבות של פיתוח ויצור הוא נכנס לשירות ב-2015 בתחילה רק 40 מטוסים.
בדצמבר 2017 פורסם כי הצבא ההודי החליט לרכוש 83 מטוסי קרב מדגם Tejas MK1A מ HAL כדי להקים שתי טייסות חדשות. שתי הטייסות יצטרפו לטייסת קיימת המפעילה 40 מטוסים מדגם ישן יותר - Tejas MK1.
הערות שוליים

↑  India Issues Request for 83 Tejas MK1A Light Combat Aircraft, באתר defense-update, דצמבר 2017
| --- | --- |
בקרת זהויות :  NLI: 987007581477005171  LCCN: sh2010009398 
ערך זה הוא קצרמרבנושא צבא. אתם מוזמנים לתרום לוויקיפדיה ו.
חוקת יוגוסלביה (1974)

המהדורה הראשונה של החוקה
חוקת יוגוסלביה בשנת 1974 הייתה החוקה הרביעית והאחרונה של הרפובליקה הפדרלית הסוציאליסטית של יוגוסלביה, אשר נודעה כחוקה הארוכה בעולם. היא נכנסה לתוקף ב-21 בפברואר. החוקה דגלה בניהול עצמי מבחינה כלכלית, ומבחינה מנהלית באוטונומיזציה של הרפובליקות.
העיקרון הראשון בחוקה הוא יצירת המושג "אומות יוגוסלביה", כינוי לעמים ביוגוסלביה. לראשונה, העמים הובדלו מהרפובליקות; לדוגמה, על פי החוקה סרבים יכלו לגור בקרואטיה. העיקרון נבע מזכות ההגדרה העצמית, והסביר שלכל אומה יש זכות לפרישה מיוגוסלביה ולהקמת מדינה עצמאית, אך למעשה החוקה לא כללה שום מנגנון שאפשר לכך לקרות. בנוסף, יצירת המושג "לאומי יוגוסלביה" ככינוי לתושבים שארץ מולדתם נמצאת מחוץ לגבולות יוגוסלביה; לדוגמה, האלבנים בקוסובו – להם לא הייתה זכות להגדרה עצמית.
החוקה החליפה שיטות דמוקרטיה ישירה, שהונהגו דרך בחירות ישירות לגופים המחוקקים, במערכת מתוחכמת של גופים ייצוגיים שנבחרים על ידי מעגלים חברתיים שונים.
החוקה הגדירה את המחוזות וויבודינה וקוסובו כאוטונומיים. בנוסף, היא צמצמה את מספר החברים בנשיאות יוגוסלביה מ-23 ל-9, הגדירה את תפקידה וקבעה שיחויב הייצוג השווה לשש הרפובליקות ולשני המחוזות האוטונומיים בה. בנוסף, החוקה הכריזה על טיטו כנשיא עד מותו. עם כותבי החוקה נמנה הפרופסור היהודי ליאון גרשקוביץ' מזאגרב.
לקריאה נוספת

Gene S. Leonardson and Dimitar Mirčev (1979). "A Structure for Participatory Democracy in the Local Community : The Yugoslav Constitution of 1974". In Comparative Politics, 11(2), 189-203. Ph.D. Program in Political Science of the City University of New York.
Roland Rich (1993). Recognition of States : The Collapse of Yugoslavia and the Soviet Union (pp. 38-40).  European Journal of International Law, 4(1), 36–65.
טג'ט

| --- | --- |

טג'ט בצד שמאל (מזרח) מוקף באזור H II. מימין (מערב) הכוכב η בתאומים ולידו שארית הסופרנובה IC 443
   
 מיקומו של טג'ט בקבוצת הכוכבים תאומים
 נתוני תצפית
 קבוצת כוכבים:  תאומים
 שמות נוספים:  μ בתאומים, HD 44478
 סוג:  ענק אדום
 בהירות נראית:  2.87 משתנה
 סיווג ספקטרלי:  M3 IIIab
 עלייה ישרה:  06ʰ 22ᵐ 57.63ˢ מילי-שניות קשת בשנה
 נטייה:  ‏48.9″ ‏30′ ‏22°‏+ מילי-שניות קשת בשנה
 מאפיינים פיזיים
 בהירות מוחלטת:  1.39- משתנה
 מרחק:  230  שנות אור 70.52  פארסק
 רדיוס:  104 רדיוסי שמש
 מסה:  2.1 מסות שמש
 עוצמת הארה:  פי 305 מהשמש
 טמפרטורה:  3,605 K
 מהירות סיבוב:  8.4 קילומטר לשנייה
 מהירות רדיאלית:  54.38 קילומטר בשנייה
 היסט:  14.08±0.71 אלפיות של שניות קשת
 מתכתיות:  0 
 
טֶגָ'ט (ככל הנראה מקור השם בערבית, אך פירושו לא ידוע) או μ בתאומים הוא הכוכב הרביעי בבהירותו בקבוצת הכוכבים תאומים עם בהירות מדרגה 2.87. למרות בהירותו היחסית קיבל הכוכב רק את ציון באייר μ. בשל מיקומו הקרוב למישור המילקה, הכוכב מוסתר לעיתים קרובות על ידי הירח, מה שמאפשר למדוד בדיוק רב את קוטרו הזוויתי, ולעיתים רחוקות על ידי כוכבי הלכת כוכב חמה, נוגה ושבתאי (אין אירועי הסתרה של הכוכב על ידי כוכב לכת במאות ה-20 וה-21). במרחק זוויתי של כ-3.7 מעלות ממערב-צפון-מערב לטג'ט נמצא הצביר הפתוח M35 וכמעלה וחצי ממערב, סמוך לכוכב η (אטא) בתאומים, נמצאת שארית סופרנובה IC 443, שלמעשה נמצאת במרחק גדול בהרבה. בסביבתו של טג'ט נמצא אזור H II שניתן לצפייה באמצעות צילום ארוך חשיפה.
תכונות

טג'ט הוא ענק אדום עם סיווג ספקטרלי M3 IIIab, מסתו מעט יותר מפעמיים מסת השמש ורדיוסו יותר מפי 100 מרדיוס השמש. טמפרטורת פניו נמוכה ועומדת על כ-3,600 קלווין והוא מאיר בעוצמה של בערך פי 300 מהשמש באור נראה, אך בשל הטמפרטורה הנמוכה של פניו כמעט כל קרינתו היא בתחום התת-אדום כך שעוצמת הארתו הכוללת היא קרוב לפי 1,800 מעוצמת ההארה של השמש. בהירותו של טג'ט משתנה בין דרגות 2.75 ו-3.02 עם מחזוריות של כ-27 ימים כאשר הבהירות הממוצעת על פני המחזור משתנה בעצמה במחזוריות של כ-2,000 ימים. למרות המחזוריות, הכוכב מסווג כמשתנה לא-סדיר איטי.
במרחק זוויתי של כמעט שתי דקות קשת נמצא כוכב עמום עם בהירות מדרגה 11, אך ככל הנראה הוא אינו קשור לטג'ט ונמצא רק במקרה על אותו קו ראייה.
הערות שוליים

1 2 3 4  SIMBAD: Tejat
1 2  S. Mondal & T. Chandrasekhar: Angular Diameter Measurements of Evolved Variables by Lunar Occultations at 2.2 and 3.8 Microns, The Astronomical Journal, Vol. 130, Iss. 2, pp. 850 (2005)
1 2 3  T. Tsuji: Isotopic abundances of Carbon and Oxygen in Oxygen-rich giant stars, Convection in Astrophysics, Proceedings of IAU Symposium #239, p. 308 (2007)
↑  Phil Simpson: Guidebook to the Constellations: Telescopic Sights, Tales, and Myths, Springer Science & Business Media, p. 495 (2012)
↑  G. P. Können & J. Van Maanen: Planetary occultations of bright stars., Journal of the British Astronomical Association, Vol. 91, p. 149 (1981)
↑  J. R. Percy, J. B. Wilson & G. W. Henry: Long-Term VRI Photometry of Small-Amplitude Red Variables. I. Light Curves and Periods, The Publications of the Astronomical Society of the Pacific, Vol. 113, Iss. 786, p. 985, 987 (2001)
↑  General Catalogue of Variable Stars: μ Geminorum
חוקת החירות

|  מידע כללי |
| --- | --- |
 מאת:  פרידריך האייק
 שפת המקור:  אנגלית 
 סוגה:  מסה 
 נושא:  כלכלה 
 הוצאה
 הוצאה:  הוצאת אוניברסיטת שיקגו 
 תאריך הוצאה:  1960 
 
חוקת החירות (באנגלית: The Constitution of Liberty) הוא ספר שנכתב על ידי פרידריך האייק, שפורסם לראשונה ב-1960 בהוצאת אוניברסיטת שיקגו. חוקרים רבים ראו בספר את היצירה החשובה ביותר של האייק. בישראל הספר פורסם ב-2013 על ידי הוצאת המרכז האקדמי שלם בתרגומו של אהרן אמיר.
בעת עבודתו של האייק באוניברסיטת שיקגו בשנות ה-50, הוא התעניין בקשר בין טרנספורמציה חברתית לאופן הצגת הידע המדעי. ב-7 במרץ 1954 ביקש האייק מימון מקרן גוגנהיים עבור מסעותיו לאיטליה וליוון. הוא עשה זאת לא רק למען מחקרו על ג'ון סטיוארט מיל, אלא גם משום שהאמין שביקור באזורים הלא-מתועשים הללו יעזור לו להבין טוב יותר כיצד מסורת ותרבות מתפתחות בחברות חקלאיות. מסעות אלו היה הבסיס לספר "חוקת החירות". האייק סיים לכתוב את הספר במאי 1959, והספר פורסם בפברואר 1960.
בספר זה האייק דן במושגי החירות והחופש, ומדגיש את משמעותם המקורית כהיעדר כפייה על ידי אחרים. בנוסף על כך, האייק דן בהתפתחות המטרות והערכים האנושיים, ומדגיש את חשיבותן של חברות פתוחות שבהן רעיונות חדשים יכולים להיווצר ולהתחרות זה בזה. האייק מסיים באזהרה מפני שליטה מוגזמת ומחנק פוטנציאלי של כוחות ספונטניים החיוניים לקידום חברתי.
"חוקת החירות" הוצב במקום ה-9 ברשימת "100 ספרי העיון הטובים ביותר של המאה העשרים" של המגזין השמרני National Review.
הערות שוליים

↑  Caldwell, Bruce, "Editorial Foreword", in Hayek, Friedrich A. von (2011). The constitution of liberty : the definitive edition. Chicago: The University of Chicago Press. ISBN 978-0-226-31537-9.
↑  Ebenstein, Alan O. (2001). Friedrich Hayek : a biography. New York: Palgrave. ISBN 0-312-23344-2.
↑  Hayek, F. A. (2011). The constitution of liberty: the definitive edition (1. publ ed.). London: Routledge. ISBN 9780415035309.
↑  "The Non-Fiction 100". National Review. 3 במאי 1999. {{cite news}}:  (עזרה)
חלון אחורי

| --- | --- |

 בימוי:  אלפרד היצ'קוק 
 הופק בידי:  אלפרד היצ'קוק
 תסריט:  ג'ון מייקל הייס (על פי סיפור קצר מאת קורנל וולריץ')
 עריכה:  ג'ורג' תומסיני 
 שחקנים ראשיים:  ג'יימס סטיוארט גרייס קלי  תלמה ריטר
 מוזיקה:  פרנץ וקסמן 
 צילום:  רוברט ברוקס 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  clip art, הפצה לאולמות הקולנוע, וידאו על פי דרישה, הוצאה ביתית 
 הקרנת בכורה:  1 באוגוסט 1954
 משך הקרנה:  112 דק' 
 שפת הסרט:  אנגלית 
 סוגה:  סרט פשע, סרט המבוסס על יצירה ספרותית, סרט מתח, סרט בלשי, סרט בלשים 
 תקציב:  1,000,000 דולר
 הכנסות באתר מוג'ו:   rearwindow
 דף הסרט ב־IMDb
 
ליסה (גרייס קלי) וג'ף (ג'יימס סטיוארט) בסצנה מהסרט
חלון אחורי (Rear Window) הוא סרט קולנוע אמריקני שהופק ובוים על ידי אלפרד היצ'קוק ויצא לאקרנים בשנת 1954. את התסריט כתב ג'ון מייקל הייס, על פי סיפור קצר מאת קורנל וולריץ'.
הסרט נחשב לאחד מחשובי הסרטים של היצ'קוק ושל סוגת סרטי המתח בכלל, והיה מועמד לפרס אוסקר בארבע קטגוריות. בשנת 1997 נוסף הסרט לארכיון הסרטים הלאומי של ארצות הברית.
עלילה

אל. בי. ג'פריז (ג'יימס סטיוארט) המכונה "ג'ף" הוא צלם עיתונות שבמהלך עבודתו שבר את רגלו שהושמה בגבס לכל אורכה, והוא ממתין בביתו בגריניץ' וילג' שבניו יורק להחלמת הרגל. עקב הפציעה הוא יושב בכיסא גלגלים, ויכולת התנועה שלו מוגבלת. מדי יום מגיעה לביתו האחות סטלה (תלמה ריטר), כדי לטפל בו. אל ביתו מגיעה גם חברתו הנאה ליסה פרימונט (גרייס קלי), העוסקת בדוגמנות ואופנה. מערכת היחסים ביניהם מתוחה מאחר שג'ף אינו מעוניין להתחתן עמה, משום שהוא סבור שאינה מתאימה לאורח חייו ההרפתקני.
בעודו מחלים, הוא מבלה ליד חלון ביתו וצופה שעות בשכניו, שדירותיהם משקיפות אל חצר משותפת, וחום הקיץ דוחף אותם להשאיר את החלונות פתוחים לרווחה. בדירות השכנות הניבטות לחצר ולג'ף הצופה בהן נראים רקדנית, אישה בודדה, זוג שזה עתה נישא וזוגות נוספים. בהדרגה מסיק ג'ף שאחד משכניו, לארס ת'ורוואלד (ריימונד בר), סוכן נוסע של תכשיטים, רצח את אשתו החולנית ועסוק בטשטוש הראיות למעשה. ג'ף משתף את חברתו ואת האחות בחשד, והן מנסות לסייע לו בפתרון התעלומה. לפתרון התעלומה מגייס ג'ף גם את ידידו השוטר, תום דויל (ונדל קורי). כל השלושה מטילים ספק באמיתות החשד של ג'ף, אך משתכנעים בהדרגה.
כלבלב של אחת השכנות, שהחל לרחרח בעקשנות פינה מסוימת בחצר, נמצא מת עם צוואר שבור. כאשר בעלת הכלב רואה את כלבה המת, היא פורצת בזעקות שבר רמות. כל השכנים יוצאים לחלונות בתיהם, כדי לראות מה קרה, מלבד שכן אחד, לארס ת'ורוואלד, שנותר בדירתו החשוכה. סיטואציה זו מגבירה את חשדו של ג'ף, והוא משכנע את ליסה להכניס לדירתו של ת'ורוואלד פתק המאשים אותו ברצח, כך שג'ף יוכל לראות את תגובתו בעת קריאת הפתק. ג'ף מטלפן לת'ורוואלד, ומשכנע אותו להגיע לפאב שכונתי לקבלת מידע נוסף.
ליסה וסטלה מנצלות את היעדרותו של ת'ורוואלד ויוצאות לחפור בחצר במקום שבו רחרח הכלב, אך אינן מוצאות דבר. על מנת להשיג ראיות, ליסה מתגנבת לביתו של ת'ורוואלד. בעודה שם הוא חוזר ומכה אותה, וכדי להצילה ג'ף מזעיק את המשטרה, וזו מגיעה ומצילה את ליסה מהשכן, אך עוצרת אותה בעוון התפרצות. סטלה ניגשת לתחנת המשטרה כדי לשחרר בערבות את ליסה. ת'ורוואלד, שבעת שהייתה של ליסה בביתו זיהה שג'ף עוקב אחריו, מגיע לביתו של ג'ף, ובשיחתם מודה במשתמע בכך שרצח את אשתו. ג'ף מתגונן דקות אחדות באמצעות הבזקים המסנוורים את ת'ורוואלד, אך כעבור דקות אחדות ת'ורוואלד מגיע אל ג'ף, מכה אותו ושומט אותו מהחלון. המשטרה שמגיעה עוצרת את ת'ורוואלד באשמת רצח, וג'ף חוזר לכיסא הגלגלים שלו, הפעם כשגם רגלו השנייה שבורה ומגובסת.
פסקול

פסקול הסרט כולל שירים רבים שזכו לפופולריות בשנים שקדמו להפקת הסרט:
"To See You Is to Love You" שאותו שר בינג קרוסבי, שנלקח מסרט אחר של חברת סרטי פרמאונט, "הדרך לבאלי" משנת 1952.
"מונה ליזה", שאותו שר נט קינג קול, 1950.
"That's Amore" שאותו שר דין מרטין, 1952.
קטעים מהלחן של ליאונרד ברנשטיין לבלט "Fancy Free" משנת 1944.
השיר "Lover" שנכתב בידי ריצ'רד רוג'רס בשנת 1932.
השיר "M'appari tutt'amor" מהאופרה "מרתה" מאת המלחין פרידריך פון פלוטו, 1844.
המלחין ההוליוודי פרנץ וקסמן, שקודם לסרט זה הלחין שלושה סרטים אחרים של היצ'קוק, הלחין את קטעי הפתיחה והסיום של הסרט, וכן יצירה לפסנתר ("ליסה") שאותה מבצע אחד השכנים.
טכניקת הצילום

טכניקת הצילום של הסרט יוצרת תחושה של מציצנות. המצלמה "משוטטת" בין חללים וחושפת לצופה את האירועים מזווית מיוחדת. סצנת הפתיחה של הסרט נפתחת כבאולם קולנוע ישן, כאשר הפרגוד עולה וחושף את המתרחש מחוץ לחלון חדרו של ג'ף. המצלמה משוטטת בשכונה ומציגה את החיים בה, ולאחר מכן נכנסת לתוך החדר של ג'ף ומספקת לצופה את המידע והעלילה.
הסרט בנוי כסרט בתוך סרט. ג'ף הוא בעצם כמו צופה קולנוע. בקולנוע המסך עולה ומוקרן הסרט. כך גם אצל ג'ף בדירה, הווילונות עולים בתחילת ה"סרט" ויורדים בסופו. בנוסף יש כמה מסכים, כשבכל מסך מוצג אחד החלונות. לכל מסך יש סיפור עם התחלה, אמצע וסוף. כל חלון הוא ז'אנר קולנועי. למעשה, היצ'קוק מפנה לעברנו אצבע מאשימה בכך שגם אנו, כצופי קולנוע, עוסקים במציצנות.
פרשנות

טניה מודלסק, בספרה The Women Who Knew Too Much: Hitchcock and Feminist Theory, מציגה את השכנים שבהם צופה ג'ף כמודלים חלופיים לחיי הזוגיות הצפויים לג'ף ולליסה:
ת'ורוואלד ואשתו הם תמונת ראי של ג'ף וליסה: ת'ורוואלד מטפל באשתו המרותקת למיטתה, ואילו ליסה מטפלת בג'ף המרותק לכיסא גלגלים.
הזוג הצעיר מציג זוגיות מושלמת. הם מבלים יחדיו מאחורי וילונות מוגפים במשך רוב הסרט, אך בסוף הסרט רואים את האישה מנדנדת לבעל. תוצאה זו משקפת את חששו של ג'ף שנישואים לליסה יכבלו אותו.
המלחין וגברת "לב בודד" חיים בתסכול, אך בסוף הסרט הם מתנחמים זה בזרועות זו. הלחן החדש (הקרוי "ליסה") של המלחין מעודד את גברת "לב בודד" ומניא אותה ממחשבות ההתאבדות שלה, והמלחין רואה בכך תועלת בעמלו. יש בכך רמז לכך שג'ף וליסה נועדו זה לזה, חרף עקשנותו של ג'ף.
גברת טורסו, הרקדנית היפהפייה, נראית כמי שחיה חיים בוהמיים חסרי דאגה, אך בסוף הסרט מתברר שהמתינה לשובו של חברהּ החייל.
בעקבות הסרט

בשנת 1998 הופק סרט טלוויזיה בשם "חלון אחורי", שהוא עיבוד של סרט הקולנוע. בסרט הטלוויזיה הגיבור, ג'ייסון קמפ (שאותו גילם כריסטופר ריב), משותק ומשתמש בכיסא גלגלים ובאמצעים נוספים של טכנולוגיה מסייעת. הוא חושד באחד משכניו שרצח את אשתו, ומנסה לשכנע בנכונות החשד את חברתו, את האחות המטפלת בו ואת חברו. השכן, שמגלה בהדרגה שקמפ יודע על פשעו, מנסה לחסלו.
בשנת 2007 החלה הקרנתו של הסרט "דיסטרביה", שעלילתו מזכירה בקווים כללים את זו של "חלון אחורי". גיבור "דיסטרביה" הוא נער שנדון למעצר בית לשלושה חודשים, ועקב השעמום עוקב אחר שכניו, וחושד שאחד מהם הוא רוצח סדרתי. דמיון זה בקווי העלילה הוביל את בעלי זכויות היוצרים בסיפורו של וולריץ', שלפיו נכתב התסריט ל"חלון אחורי", להגיש תביעה על הפרת זכויות יוצרים נגד יוצרי "דיסטרביה". התביעה נדחתה, בנימוק ש"דיסטרביה" מכיל עלילות משנה רבות שאינן בסיפור המקורי.
הפרק "Bart of Darkness" בסדרת הטלוויזיה המצוירת "משפחת סימפסון" הוא פארודיה על "חלון אחורי". בפרק זה בארט שובר רגל, ובעת שהוא מחלים בביתו הוא צופה בשכניו באמצעות טלסקופ. הוא חושד שהשכן נד פלנדרס רצח את אשתו. החשד מתברר כחסר יסוד.
לקריאה נוספת

יגאל בורשטיין, 4 בחלק שני: "פענוח ותשוקה: 'חלון אחורי'", קולנוע: פענוח, פרשנות, פיתוי, תל אביב: סל תרבות ארצי (מפתחות), 1998, עמ' 65–70
דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "חלון אחורי", עמ' 97–99
John Belton, Alfred Hitchcock's Rear Window, Cambridge University Press, 1999.
John Fawell, Hitchcock's Rear Window - The Well-Made Film, Southern Illinois University Press, 2001.
Stefan Sharff, The Art of Looking in Hitchcock's Rear Window, Limelight Editions, 2004.